Transfer după transfer la Real Madrid! Florentino Perez pregătește 45 de milioane de euro pentru următoarea mutare
Real Madrid pregătește o campanie spectaculoasă de transferuri în vară.
După ce l-au luat deja pe puștiul Endrick (17 ani) de la Palmeiras pentru 45 de milioane de euro, madrilenii sunt aproape să-i transfere pe Kylian Mbappe și pe Alphonso Davies.
Primul va rămâne liber de contract și pare din ce în ce mai aproape de o mutare pe ”Santiago Bernabeu”, în timp ce canadianul va intra în ultimul an de contract cu Bayern Munchen și este tentat de o mutare la noua campioană a Spaniei.
Real Madrid pregătește 45 de milioane de euro pentru un fotbalist argentinian
Real Madrid și-ar dori să transfere și un puști argentinian, pe numele său Franco Mastantuono (16 ani), legitimat la River Plate. Potrivit jurnalistului Fabrizio Romano, Florentino Perez ar vrea să plătească nu mai puțin de 45 de milioane de euro în schimbul său, sumă ce reprezintă clauza sa de reziliere.
Doar că Realul vrea să negociere cu River Plate condițiile de plată. Spaniolii ar vrea ca suma să fie plătită eșalonat, iar clubul său să nu activeze clauza de reziliere.
????⚪️ Real Madrid have planned new round of talks with River Plate to discuss potential structure of Franco Mastantuono deal.
Real will try to negotiate on €45m fee structure/payment terms rather than triggering the clause.
???????? There’s still no proposal, as race remains open. pic.twitter.com/DsUJXjk0Do
— Fabrizio Romano (@FabrizioRomano) May 7, 2024
Momentan nu a fost făcută o propunere oficială pentru mijlocașul argentinian, astfel că acesta poate fi disponibil și pentru alte echipe.
În acest sezon, sud-americanul a evoluat în 11 partide pentru River Plate, reușind să înscrie de două ori.
Alphonso Davies nu pare deschis semnării unui nou contract cu Bayern Munchen
Real Madrid este interesată și de serviciile jucătorului canadian, însă Bayern Munchen încearcă să ajungă la o înțelegere pentru prelungirea contractului, care expiră în iunie 2025.
Max Eberl, directorul sportiv al lui Bayern Munche, a declarat că i s-a făcut o ofertă "concretă și valoroasă", însă ar fi stabilit și un ultimatum pentru un răspuns din partea jucătorului.
"La un moment dat, trebuie să zică da sau nu", a explicat Eberl, iar presa din Germania ar fi anunțat că data limită ar fi în următoarele două săptămâni.
Urmăriți SPORT.RO și pe Google News